Diari Oficial de la Generalitat Valenciana


Sumari del DOGV 4317, del 20-08-2002 (2002/8328)

Informació pública de l'aprovació provisional de l'homologació i pla parcial del sector V.
------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8328


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació provisional de l'homologació i pla parcial del sector V. [2002/8328]
  
El senyor José María Ángel Batalla, alcalde-president de l'Ajuntament de l'Eliana, fa saber:
  
Que el ple de l'ajuntament, en sessió realitzada amb caràcter extraordinari el dia 24 de juny de 1997, va adoptar, entre altres, l'acord següent:
  
Primer. Aprovar provisionalment l'homologació i pla parcial sector 5 (documentació presentada el 17 de juny de 1997), de conformitat amb el que establix el capítol I del títol II i DT 1. I trametre la documentació a la Conselleria d'Obres Públiques, Urbanisme i Transports, per a la seua aprovació definitiva, segons l'última redacció presentada en data 17 de juny de 1997.
  
Segon. Respecte del programa d'actuació integrada sector 5:
  
1r Adoptar la gestió indirecta del programa, sent l'urbanitzador Laboratorios Viviar, SL, representat pel senyor Juan Ferrer Rodrigo.
  
2n Adjudicar i aprovar el programa d'actuació integrada sector 5, amb caràcter provisional, segons el que disposa l'article 47.7 de la Llei Reguladora de l'Activitat Urbanística (LRAU) fins a l'aprovació definitiva del document d'homologació i pla parcial per la Conselleria d'Obres Públiques, Urbanisme i Transports i la seua publicació.
  
3r L'aprovació i l'adjudicació provisional es condicionen també a les modificacions parcials següents:
  
a) Projecte d'urbanització
  
El projecte queda condicionat a complementar l'informe de l'enginyer municipal:
  
En el document número 1: memòria i annexos, s'indica la utilització de canonada de formigó en massa per a l'execució de les xàrcies d'aigües negres i pluvials. Considerant que els diàmetres interiors de les canonades oscil·len entre 300 i 700 mm. d'acord amb l'annex número 7 i a falta de càlculs mecànics en l'annex corresponent, s'utilitzarà canonada de formigó armat per a diàmetres interiors majors o iguals a 500 mm.
  
A fi d'obtindre uniformitat amb la zona confrontant urbanitzada, es considera necessària la utilització d'elements d'enllumenat públic de característiques semblants, per la qual cosa s'haurà d'establir un sistema unilateral amb bàculs, lluminàries tancades amb cubetes de policarbonat i doble circuit o reductor de fluix, sent prou establir exclusivament una connexió de servei i un quadre de comandament i maniobra per la potència instal·lada.
  
 No obstant això, les modificacions esmentades es poden reflectir en el projecte elèctric necessari per a legalitzar la instal·lació en la Conselleria d'Indústria.
  
Respecte a l'execució dels espais lliures, falta la definició d'espècies de plantació en la zona denominada B-2 i de la instal·lació de regatge per aspersió en la zona de gespa de la mateixa illa, perquè s'han situat exclusivament boques de reg. El sistema de regatge per aspersió es connectarà al capçal existent utilitzat per a la resta d'espais lliures del centre comercial.
  
D'altra banda, les seccions transversals del vial projectat hauran d'adaptar-se a les establides en el pla parcial amb els condicionants imposats per les normes subsidiàries de planejament, pel que fa a amplària de voreres i disposició d'escocells.
  
b) Projecte de reparcel·lació
  
S'ha de presentar certificat registral acreditatiu de titularitats i càrregues de les finques afectades, segons el que exigix l'article 69.c) de la LRAU. En el cas que la documentació acreditara l'existència d'altres titulars, requeriria l'atorgament de termini de 10 dies per a al·legacions, i quedaria en suspens l'aprovació municipal.
  
S'ha de requerir al Registre de la Propietat i acreditar el seu emplenament a este ajuntament de l'anotació marginal de l'afecció al projecte de reparcel·lació de les finques afectades, d'acord amb el que establix l'article 102 del Reglament de Gestió Urbanística.
  
Quant a l'existència d'un oferiment de garantia a favor de Banesto s'ha d'acreditar encara que no estiga inscrit en el Registre de la Propietat l'atorgament o no per l'entitat del crèdit esmentat, a efectes de valorar les finques que es presenten com a garantia de l'obra urbanitzadora. Mentres no se'n presente la justificació, es considera que la finca adjudicada número 1 queda gravada amb dita càrrega, havent-se de rectificar en este cas el projecte de reparcel·lació.
  
Segons escrit de 16 de juny de 1997, presentat per la pròpia empresa, s'haurà de modificar el projecte de reparcel·lació, quant a la parcel·la número 1 «en el sentit de deixar configurada amb terrenys de la parcel·la número 1 una parcel·la nova, que hauria de denominar-se 1-B per a distingir-se de la resta que se segrega (parcel·la 1-A)» i que si bé es mantindrà la titularitat de l'actual adjudicatari en el projecte de reparcel·lació, Laboratorios Viviar, SL, la parcel·la haurà de quedar lliure de tota càrrega urbanística a fi de respondre exclusivament com a garantia hipotecària del compliment del pagament de la compensació econòmica assignada a l'administració, i en cas d'executar-se dita garantia hipotecària, la parcel·la quedarà lliure així mateix de la clàusula que s'especifica en el conveni, quant a l'obligació de formar part de l'entitat de conservació. El cost corresponent a esta parcel·la i en este supòsit anirà a càrrec de l'urbanitzador, que així ha de comprometre's en el conveni. La superfície de la parcel·la número 1, subdividida en A i B, aprofitament i valor han de quedar definits en el projecte de reparcel·lació, amb el contingut arreplegat en l'informe del tècnic municipal.
  
La variació de la parcel·la número 1 ha de notificar-se a les entitats bancàries afectes, que disposaran d'un termini de 10 dies, transcorregut el qual s'entendrà que no s'oposen a la nova configuració de la parcel·la. S'entén que la modificació no és substancial als efectes de la innecessarietat de retrotraure l'expedient de reparcel·lació.
  
Mentres no es complimenten estos requisits, l'aprovació definitiva del projecte de reparcel·lació queda en suspens, facultant a l'alcalde-president perquè després d'informe dels tècnics, acreditatius de la seua correcció, emeta resolució per la qual en compliment d'este acord s'entenga aprovat definitivament.
  
S'entenen corregits els errors materials del projecte de reparcel·lació, esmenats per mitjà d'escrit del dia 16 de juny de 1997.
  
c) Respecte del conveni urbanístic entre ajuntament i urbanitzador
  
Haurà de ser subscrit i assumit per l'urbanitzador una vegada complides les condicions anteriors, a l'efecte de les quals es faculta l'alcalde-president per a dictar acord, atorgant termini de 10 dies per a la firma del conveni.
  
El conveni que s'aprove arreplegarà en l'estipulació primera els terminis que s'oferixen en escrit de 16 de juny de 1997 (setembre, novembre i desembre) amb les quantitats que s'hi arrepleguen.
  
S'establix que en cas d'incompliment dels terminis esmentats, l'administració podrà fer efectiva la garantia hipotecària sobre la parcel·la 1 en el projecte de reparcel·lació que s'ha de modificar, fent-se constar que la parcel·la quedarà lliure de tota càrrega urbanística a fi de respondre exclusivament com a garantia hipotecària del compliment del pagament de la compensació econòmica assignada a l'administració, i que en cas d'executar-se dita garantia hipotecària la parcel·la quedarà lliure així mateix de la clàusula que s'especifica en el conveni, quant a l'obligació de formar part de l'entitat de conservació. El cost corresponent a esta parcel·la i en este supòsit correrà a càrrec de l'urbanitzador, que així ha de comprometre's en el conveni.
  
Quant a la clàusula tercera denominada «Garanties», en el moment de la firma del conveni haurà de presentar aval bancari del 7 per cent del cost d'urbanització: 9.740.173 pessetes.
  
L'aval del 7 per cent no es podrà retirar fins a la recepció definitiva per l'administració de les obres d'urbanització, responent a més i no permetent-se la seua cancel·lació si l'urbanitzador opta per l'expedició de document públic per l'administració per a la seua inscripció en el Registre de la Propietat del projecte de reparcel·lació. A estos efectes l'urbanitzador es farà càrrec de la preparació de la documentació necessària per a l'emissió del certificat global del projecte de reparcel·lació per l'administració, així com l'emissió dels títols parcials a cada titular, per mitjans informàtics.
  
Aval bancari per la quantitat que reste per garantir en compliment de l'article 72.1.C) de la LRAU, per la diferència de càrregues i valor que les finques no cobrixen, segons consta en l'informe tècnic que s'assumix.
  
Haurà d'arreplegar una clàusula per la qual l'urbanitzador adjudicatari, segons escrit de 16 de juny de 1997, es compromet a executar l'obra per contractista d'«obra pública» en què concórreguen els requisits de solvència tècnica i econòmica exigida per la Llei de Contractes de les Administracions Públiques, sent l'ajuntament qui autoritze l'elecció del contractista, una vegada verificada la concurrència de requisits exigits per la Llei de Contractes de les Administracions Públiques 13/1995.
  
En qualsevol cas seran d'aplicació les sancions i les penes previstes en la Llei 13/1995, de Contractes de les Administracions Públiques.
  
Assumirà que el preu arreplegat en la proposta juridicoeconòmica és tancat, excepte les previsions establides en la LRAU i que tots els gastos són a càrrec seu, quedant la resta de propietaris lliures de qualsevol obligació segons el projecte de reparcel·lació que es presenta. Per tant, el total del programa suma 900.723.523 pessetes.
  
En el conveni s'arreplegarà quant a l'establiment de terminis d'execució del programa i garanties la redacció continguda en informe de l'arquitecte municipal que resumix de forma clara el contingut de la proposta juridicoeconòmica.
  
Per a major claredat, este ajuntament redactarà el text definitiu del conveni, de conformitat amb este acord, perquè es firme, una vegada complides totes les condicions anteriorment referides, així com visats els projectes que el requerisquen i firmats tots els projectes que consten en este ajuntament.
  
A la firma del conveni s'hauran d'adjuntar poders de representació i còpia a compulsar de l'escriptura de l'empresa mercantil en què consten les dades d'inscripció.
  
Tercer. Una vegada complits els condicionants anteriors i subscrit el conveni urbanístic, s'haurà de comunicar a la conselleria competent d'urbanisme l'aprovació del present programa, per a la seua inscripció en el Registre de Programes i Agrupacions d'Interés Urbanístic de la Generalitat Valenciana, sent improcedent publicar la seua aprovació definitiva fins que hi haja còpia diligenciada del programa en la conselleria competent.
  
Quart. La publicació del present acord es realitzarà de conformitat amb el que preveu la LRAU (article 59), sent a càrrec de l'urbanitzador el seu cost.
  
Cinqué. Notificar a tots els interessats el present acord.
  
Sisé. Facultar el senyor alcalde-president per a la firma del conveni, així com per a qualsevol actuació que fóra necessària per a la inscripció material del projecte de reparcel·lació, a efectes de facilitar la inscripció en el Registre de la Propietat, així com qualsevol altre acte que fóra necessari per a donar efectivitat al present acord.